OzLabs/hebrew-wiki-articles huggingface dataset:
TMZ

TMZ הוא אתר רכילות ידוענים וחדשות בידור אמריקאי בבעלות תאגיד פוקס. TMZ הושק ב-8 בנובמבר 2005, במקור כשיתוף פעולה בין AOL וחברת Telepictures אשר היא חטיבה של האחים וורנר עד שחברת טיים וורנר הפסיקה את השותפות עם AOL במהלך 2009. ב-13 בספטמבר 2021 חברת WarnerMedia מכרה את האתר לתאגיד פוקס כחלק מתהליך הארגון מחדש של חברת האם AT&T.

השם TMZ נגזר מראשי התיבות של המונח "אזור השלושים מייל" (Thirty-Mile Zone) אשר שימש בעבר בתעשיית הקולנוע והטלוויזיה כדי להתייחס למה שנקרא "אזור האולפנים" - אזור המשתרע על פני רדיוס בגודל 30 מייל (48 קילומטרים) אשר מרכזו בשדרות בוורלי ושדרות לה סיינה אשר בלוס אנג'לס שבמדינת קליפורניה ואשר אותו בדרך כלל פוקדים סלבריטאים אמריקנים רבים. האזור מכונה אזור האולפנים בשל מספר אולפני הקולנוע והטלוויזיה הרבים שממוקמים בו.

העורך הראשי של TMZ הוא הארווי לווין אשר הוא עורך דין אמריקני שהפך לעיתונאי אשר היה בעבר מומחה משפטי של תחנת הטלוויזיה KCBS-TV בלוס אנג'לס.

ב-10 בספטמבר 2007 עלתה לראשונה לשידור תוכנית הטלוויזיה של TMZ אשר מציגה תוכן דומה לזה המתפרסם באתר של TMZ.

== ביקורת ==
לאורך השנים TMZ ספג ביקורת רבה מצד הציבור הרחב, כולל ניסיונות לעשות חרם על התוכן של TMZ וכמו גם ביקורת על הטקטיקה שלפיה האתר פועל והמיקוד של תוכן האתר. בנוסף לכך האתר ספג ביקורת רבה לאורך השנים על השימוש התדיר שלו בתמונות וסרטונים שהתקבלו מצלמי פפראצי, אשר חלקם נוהגים באופן אגרסיבי ופולשני על מנת להשיג סקופים עבור TMZ. רבים מהסרטונים באתר מראים כיצד צלמי הפפראצי של TMZ רודפים אחרים ידוענים בחיי היומיום שלהם. במהלך השנים, היו שקראו להחרים את האתר של TMZ ואת תוכנית הטלוויזיה של TMZ.

== קישורים חיצוניים ==

* 

קטגוריה:אתרי אינטרנט שהושקו ב-2005
קטגוריה:אתרי חדשות
קרחון אייטקנהד

קרחון אייטקנהד (באנגלית: Aitkenhead Glacier) הוא קרחון הזורם לכיוון מזרח - דרום-מזרח מרמת דטרויט, בארץ גרהאם, בחצי האי האנטארקטי שבאנטארקטיקה.

אורכו של הקרחון 16 קילומטרים.

הקרחון זורם מדרום למדרון מאנצ'ו, מדרום לנונאטאק באליי; ומצפון לנונאטאק סימפסון וכן מצפון לנונאטאק חיטר פטר.

הקרחון נשפך לתוך מצר הים תעלת הנסיך גוסטב (בסמוך מצפון לאי אלקטוריה).

== היסטוריה ==
=== מיפוי הקרחון ===

אזור הקרחון מופה לראשונה בהתבסס על סקרים שנערכו על ידי סוקרי סקר שטחי חסות איי פוקלנד (FIDS) בעונת המחקר (הקיץ האנטארקטי) 1960–1961.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שם ניל אייטקנהד (Neil Aitkenhead), שהיה גאולוג מטעם סקר שטחי חסות איי פוקלנד, בתחנת המחקר מפרץ התיקווה בעונת המחקר (הקיץ האנטארקטי) 1959–1960.

אייטקנהד
גבריאל סלונינה

גבריאל פבל "גאגא" סלונינה (באנגלית: Gabriel Pawel "Gaga" Slonina; נולד ב-15 במאי 2004 באדיסון שבאילינוי, ארצות הברית) הוא כדורגלן אמריקאי המשחק בעמדת השוער בקבוצת אופן מהליגת העל הבלגית.

== קריירת מועדונים ==
סלונינה הצטרף אל מחלקת הנוער של שיקגו פייר מה-MLS בשנת 2016. ב-4 באוגוסט 2021 ערך סלונינה את הופעת הבכורה שלו בקבוצה הבוגרת של המועדון, בתיקו 0-0 נגד ניו יורק סיטי במסגרת הליגה לעונת . במשחק זה הפך להיות השוער הצעיר ביותר שפותח בהרכב במשחק ליגה ב-MLS, בגיל 17 שנים ו-81 ימים.

ב-2 באוגוסט 2022 חתם בצ'לסי מהפרמייר ליג תמורת 10 מיליון אירו, ומיד הושאל בחזרה לשיקגו פייר. בתום עונת חזר לצ'לסי.

באוגוסט 2023 הושאל לאופן הבלגית לעונה אחת.

== קריירה בינלאומית ==
סלונינה הוא חלק מסגל נבחרת ארצות הברית עד גיל 20 בטורניר גביע הזהב של CONCACAF עד גיל 20.

ב-26 בינואר 2023 ערך סלונינה את הופעת הבכורה שלו בנבחרת ארצות הברית, בהפסד 2-1 לנבחרת סרביה במשחק ידידות.

נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:שוערי כדורגל אמריקאים
קטגוריה:אילינוי: כדורגלנים
קטגוריה:כדורגלני שיקגו פייר
קטגוריה:כדורגלני צ'לסי
קטגוריה:כדורגלני אויפן
קטגוריה:כדורגלני נבחרת ארצות הברית
קטגוריה:כדורגלני גביע הזהב 2023
קטגוריה:כדורגלנים אמריקאים באולימפיאדת פריז (2024)
קטגוריה:ספורטאים אמריקאים באנגליה
קטגוריה:ספורטאים זרים בבלגיה
קטגוריה:אמריקאים שנולדו ב-2004
כל הזמן (שיר של רוני דלומי)

"כל הזמן" הוא סינגל של הזמרת הישראלית רוני דלומי, שיצא לאור ב-4 ביולי 2018. זהו הסינגל המוביל מתוך אלבומה הרביעי שטרם יצא לאור.

== רקע וכתיבה ==
השיר נכתב והולחן על ידי דלומי, ביחד עם אביב קורן והופק בידי אורי אבני. הוא בסגנון הראפ. בשיר מספרת דלומי על הלחץ הנפשי שהיא חווה בשל ניסיונותיה לרצות את כל סביבתה, ועל רצונה להפסיק לעשות זאת.

השיר שוחרר בליווי קליפ שבוים בידי ניב עשת כהן ואדם בלופרב.

== ביקורת ==
מבקר המוזיקה יוסי חרסונסקי שיבח את גילוי הלב של דלומי בשיר וכן את ההפקה המוזיקלית שלו, תוך שהעניק לו ציון של ארבעה וחצי כוכבי זהב מתוך חמישה.

== מיקומי שיא ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רוני דלומי
קטגוריה:שירים על זמן
רוץ איתי

"רוץ איתי" הוא סינגל של הזמרת הישראלית רוני דלומי, שיצא לאור ב-20 באוגוסט 2019. זהו הסינגל השלישי מתוך אלבומה הרביעי שטרם יצא לאור.

השיר נכתב והולחן על ידי דלומי, ביחד עם אורי אבני וסתיו שמש, והופק בידי אביב קורן.

מבקר המוזיקה יוסי חרסונסקי העניק לשיר ביקורת פושרת ונתן לו שלושה וחצי כוכבי זהב מתוך חמישה.

== מיקומי שיא ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רוני דלומי
תחזיקו (שיר)

"תחזיקו" הוא סינגל של הזמרת הישראלית רוני דלומי, שיצא לאור ב-16 ביולי 2012. זהו שיר הבכורה מתוך אלבומה השני הנושא את אותו השם.

== הפקה ==
השיר נכתב בידי דלומי, הולחן בידי אביב קורן והופק בידי איתן רז ואיתמר מאירי. זהו הסינגל הראשון שדלומי כתבה בעצמה.

מבקר המוזיקה יוסי חרסונסקי העניק לשיר ביקורת פושרת ונתן לו שלושה וחצי כוכבי זהב מתוך חמישה.

השיר צעד 13 שבועות רצופים במצעד ההשמעות של רשת ג', ובמהלך שלושה שבועות החל מ-6 באוגוסט, אף נמצא בראש המצעד. השיר אף דורג במקום השביעי במצעד השנתי של התחנה. במצעד השנתי של גלגלצ הגיע השיר למקום 36.

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רוני דלומי
פניי לרוח

"פניי לרוח" הוא סינגל של הזמרת הישראלית רוני דלומי, שיצא לאור ב-21 בנובמבר 2012. זהו שירה השני מתוך אלבומה השני "תחזיקו". השיר נכתב והולחן בידי דלומי והופק בידי איתן רז ואיתמר מאירי.

מבקר המוזיקה יוסי חרסונסקי העניק לשיר ביקורת פושרת ונתן לו שלושה וחצי כוכבי זהב מתוך חמישה.

השיר צעד תשעה שבועות רצופים במצעד ההשמעות של רשת ג', ובשיאו הגיע למקום הרביעי במצעד. במצעד השנתי של התחנה הוא הגיע למקום ה-37.

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רוני דלומי
קצה היום

"קצה היום" הוא סינגל של הזמרת הישראלית רוני דלומי, שיצא לאור ב-6 ביולי 2013. השיר יצא בסמיכות לצאת אלבומה השני "תחזיקו".

השיר נכתב בידי נועם חורב, הולחן בידי הצמד גיא ויהל והופק בידי לואי להב. השיר עוסק בסיומה של מערכת יחסים. השיר שוחרר בליווי קליפ שבוים בידי אלעד וייסמן.

מבקר המוזיקה יוסי חרסונסקי סקר בצורה ביקורתית את מילות השיר, אולם שיבח את הביצוע מלא הרגש של דלומי תוך שהוא מעניק לשיר שלושה וחצי כוכבי זהב מתוך חמישה.

השיר צעד במשך ארבעה שבועות רצופים במצעד ההשמעות של רשת ג', ובשיאו הגיע למקום התשיעי במצעד.

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי נעם חורב
קטגוריה:שירים על זמן
אנטי קאיקונן

אנטי סמולי קאיקונן (בפינית: Antti Samuli Kaikkonen; נולד ב-14 בפברואר 1974) הוא פוליטיקאי פיני ממפלגת המרכז שימש כשר ההגנה של פינלנד בין 2019 ל-2023.

==ביוגרפיה==
קאיקונן נולד בטורקו ב-14 בפברואר 1974. בין השנים 1997–2001 שימש כנשיא המרכז הפיני לנוער. ב-2003 נבחר לפרלמנט הפיני כנציג מחוז הבחירה של אוסימה מטעם מפלגת המרכז ומאז הוא מכהן בתפקיד ברציפות. ב-2004 שימש לתקופה קצרה כחבר המשלחת הפינית לפרלמנט האירופי. ב-2009 הסתבך קאיקונן בפרשת שחיתות הקשורה לתקופת כהונתו כנשיא המרכז הפיני לנוער. ב-2013 קבע בית המשפט המחוזי בהלסינקי כי קאיקונן ניצל לרעה את תפקידו כנשיא המרכז כדי לגייס תרומות עבור הקמפיינים שלו ועבור מסעות הבחירות של מפלגת המרכז. בין 2016–2019 שימש קאיקונן כיו"ר הסיעה של מפלגת המרכז בפרלמנט הפיני. ב-6 ביוני 2019 הוא מונה לשר ההגנה של פינלנד.

בתחילת 2023 קאיקונן לקח חופשת לידה באורך כחודשיים, מספר חודשים לאחר לידת בנו השני. ביוני באותה שנה ממשלתו סיימה את כהונתה ומפלגתו עברה לאופוזיציה.

==קישורים חיצוניים==

* [https://www.eduskunta.fi/FI/kansanedustajat/Sivut/772.aspx אנטי קאיקונן] באתר הפרלמנט הפיני

==הערות שוליים==

קטגוריה:פוליטיקאים פינים
קטגוריה:שרי ההגנה של פינלנד
קטגוריה:פינים שנולדו ב-1974
ב.מ.וו iX1

ב.מ.וו iX1 (בגרמנית: BMW iX1ׂׂׂׂׂ) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי ב.מ.וו משנת 2022. היא נחשפה ב-1 ביוני 2022<ref></ref>. היא הגרסה החשמלית לב.מ.וו X1<ref></ref><ref></ref>.

== עיצוב ==
העיצוב החיצוני יותר מודרני ולא שונה מהדור השלישי של ה-X1 למעט שינויים קטנים שנוצרו במעבר לרכב חשמלי<ref></ref>.

== מפרט טכני ==
נכון ל-2022 ב.מ.וו משווקת את ה-iX1 עם יחידת הנעה אחת<ref></ref>.
* iX1 xDrive30<ref></ref>: שתי מנועים חשמליים המספקים יחד 313 כ"ס ומומנט מרבי של 50.3 קג"מ. סוללת ליתיום-יון בקיבולת 64.7 קוט"ש המאפשרת טווח נסיעה חשמלי של בין 413 עד 438 ק"מ בתקן WLTP. צריכת האנרגיה הממוצעת בדגם עומדת על בין 175 ל-184 וואט שעה לק"מ. נתון התאוצה מ-0 ל-100 קמ"ש עומדת על 5.7 שניות ומהירות מרבית מוגבלת אלקטרונית של 180 קמ"ש.

=== טעינה ===
ב.מ.וו iX1 מצויד במטען פנימי תלת פאזי המאפשר טעינה AC איטית בהספק של עד 11 קילוואט אותו רוכשי הדגם יוכלו ולשדרג למטען בקיבולת 22 קילוואט שיקצר את זמן הטעינה המלאה מ-6.5 שעות לזמן של 3 שעות ו-45 דקות. טעינה מהירה DC אפשרית עד להספק של 130 קילוואט כך שטעינה מ-10 עד 80 אחוז אורכת 29 דקות וטעינה מהירה של 10 דקות תוסיף לטווח הנסיעה כ-120 ק"מ.

== קישורים חיצוניים ==

== הערות שוליים ==

iX1
קטגוריה:קרוסאובר
קטגוריה:מכוניות חשמליות
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2022
ix1
מופלח שלאעטה

מופלח שלאעטה (בערבית: مُفلح شلاعطة) (נולד ב-3 ביולי 2000) הוא כדורגלן ערבי-ישראלי המשחק בעמדת המגן הימני.

==קריירה==
שלאעטה נולד בסח'נין, ושיחק במחלקות הילדים של בני סכנין. בשנת 2014 החל לשחק במחלקת הנוער של מכבי תל אביב: במדיה שיחק בליגת העל בכדורגל לנוער ובליגת האלופות לנוער.

לקראת עונת 2019/2020 הושאל לבית"ר תל אביב בת ים, ובמדיה רשם 59 הופעות ו-5 שערים.

בינואר 2021 הושאל לבני סכנין עד לתום העונה, ובתום העונה חודשה ההשאלה לעונה נוספת. את הופעת הבכורה שלו ערך בליגת העל ב-28 בינואר 2021, כשפתח בהרכב בניצחון קבוצתו 1–0 על הפועל באר שבע בבית. ב-24 במאי 2021 כבש את שער הבכורה שלו בליגה, בהפסד 2–3 להפועל תל אביב במחזור הסיום של העונה.

ב-8 ביולי 2022 חתם במכבי בני ריינה.
ב-13 ביולי 2023 חזר לבני סכנין.

שלאעטה שיחק בנבחרות הנוער הצעירות של נבחרת ישראל.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:סח'נין: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני בני סכנין
קטגוריה:כדורגלני מכבי בני ריינה
קטגוריה:כדורגלנים ערבים ישראלים
קטגוריה:ישראלים שנולדו ב-2000
פארידי מוסה

פארידי מאליק מוסה שאהה (באנגלית: Faridi Malik Mussa Shaha; נולד ב-21 ביוני 1996) הוא כדורגלן טנזני המשחק בעמדת הקיצוני ביאנג אפריקאנס.

==קריירה==
מוסה התחיל את הקריירה שלו במחלקת הנוער של אזאם והצטרף לקבוצה הבוגרת כבר בגיל 17.

בשנת התאמן בטנריפה ובהמשך הצטרף לקבוצת המילואים של המועדון. ב-14 בינואר 2017 מוסה ערך את הופעת הבכורה שלו בקבוצת המילואים בתיקו 2-2 נגד אוניון ויירה, בה גם הבקיע את שערו הראשון. ב-30 באפריל הבקיע צמד בניצחון 1-5 נגד לנזרוטה.

ב-12 באוגוסט 2020, מוסה חזר לטנזניה וחתם ביאנג אפריקאנס.

ב-19 בנובמבר 2013 מוסה ערך את הופעת הבכורה שלו בנבחרת טנזניה בתיקו 0-0 נגד . השתתף עם הנבחרת בגביע אפריקה לאומות 2019.

==קישורים חיצוניים==

קטגוריה:כדורגלנים טנזנים
קטגוריה:חלוצי כדורגל טנזנים
קטגוריה:כדורגלני גביע אפריקה לאומות 2019
קטגוריה:כדורגלני נבחרת טנזניה
קטגוריה:ילידי 1996
מיגלזה

אגם מיגלזה (ידוע גם בשם Großer Müggelsee, "האגם הגדול") הוא אגם טבעי בפרברים המזרחיים של ברלין, עיר הבירה של גרמניה. זהו האגם הגדול מבין אגמי ברלין לפי שטח, עם שטח של , אורך של .

האגם נמצא ברובע טרפטו-קפניק בברלין.

האגם עצמו הוא בעומק בנקודה העמוקה ביותר שלו. בקצה הדרומי שלו יש גבעות הנקראות 'Müggelberge', שגובהן ; הם נוצרו במהלך הפליסטוקן<ref></ref> (כשקע קרחוני, שנותר בקרחון ווייכסלי). על מה שמכונה 'קלינר מיגלברג', נבנה ה-'Müggelturm' (מגדל) המתוייר והפופולרי, הראשון ב-1889 (נהרס בשריפה ב-1958), והנוכחי ב-1960/61. מהמגדל נשקפים נופים נרחבים של האגם והיערות על רקע קו הרקיע של ברלין.<ref></ref><ref></ref>ונדנטורם
נהר השפרה זורם לתוך האגם דרך ה-Kleiner Müggelsee הקטן יותר, ששטחו רק . מפעל המים של פרידריכסהגן על הגדה הצפונית של ה-Müggelsee שואב את רוב מימיו מהאגם. ישנם גם בארות עמוקים רבים הממוקמים בסמוך לגדות, והם מוזנים בעיקר מהאגם וחלק קטן מהם ממי התהום.<ref></ref>

== אטימולוגיה ==
השימושים הראשונים במרכיב המילה "Müggel" הם, לפי גרהרד שלימפרט ב"Codex diplomaticus Brandenburgensis", ב-1394 כ"den Tyns in der Miggel" וב-1487 כ"von der Miggelseh". האטימולוגיה נותרה לא ברורה. הנגזרת המסורתית ממוגילה סלאבית נפוצה = "קבר, גבעת קבר, גבעת אדמה" נדחתה על ידי שלימפרט כלא עמידה. מקור פרה-סלאבוני, גרמני משורש פרוטו-הודו-אירופי סביר יותר: migh-, mighla = "ערפל, ענן": בהולנדית miggelen = "טפטוף". ניתוחים אומרים כי החלק "היים" של המילה מקורו בסביבות 1750 על ידי מתיישבים מהפאלץ ממולדתם אודרנהיים, לפי שלימפרט.

== שמות ==
בדצמבר 2013, אגם על הירח טיטאן של שבתאי נקרא רשמית על שם אגם Müggelsee על ידי האיגוד האסטרונומי הבינלאומי.<ref>[http://planetarynames.wr.usgs.gov/Feature/15180?__fsk=-810896403 International Astronomical Union (WGPSN)]</ref> אגם זה מורכב ממתאן נוזלי ואתאן,<ref name="Coustenis2008"></ref> והוא ממוקם ב-84°26 N ו-203°30 W על ירח טיטאן.

== קישורים חיצוניים ==

== הערות שוליים ==

קטגוריה:ברלין: אגמים
אליו אדם

אליו יאו אדם (באנגלית: Aliyu Yau Adam; נולד ב-7 במאי 2000 בג'וס שבניגריה) הוא כדורגלן ניגרי המשחק בעמדת הקשר בקבוצת בני יהודה מהליגה הלאומית, כמושאל מספרטקס יורמלה.

== קריירת מועדונים ==
אדם החל את הקריירה המקצוענית שלו בספרטקס יורמלה מליגת העל הלטבית. בסך הכל ערך 25 הופעות ליגה במדי המועדון בעונות ו-, בהן ערך 25 הופעות ליגה והבקיע שני שערים.

בעונת הושאל אדם לספינטול גאורגה מליגת העל המולדובית. הוא זכה עם המועדון בגביע מולדובה ובסופר קאפ המולדובי. בסך הכל ערך 22 הופעות ליגה במדי המועדון, בהן הבקיע שני שערים.

ב-6 באוגוסט 2021 הושאל אדם למשך עונה אחת להפועל עכו מהליגה הלאומית. ב-30 באוגוסט ערך את הופעת הבכורה שלו במדי המועדון, בהפסד 0–1 להפועל כפר סבא במסגרת המחזור הראשון בליגה לעונת 2021/2022. ב-15 באוקטובר הבקיע את שערו היחיד במדי המועדון, בניצחון 0–3 על הפועל ניר רמת השרון במסגרת המחזור השמיני בליגה. בסך הכל ערך אדם 36 הופעות ליגה במשך תקופת ההשאלה.

ב-1 ביולי 2022 הושאל עד תום העונה לבני יהודה תל אביב.

בקיץ חתם באל אהלי טריפולי מליגת העל הלובית.

== קריירה בינלאומית ==
אדם היה חלק מסגל נבחרת ניגריה עד גיל 23 בטורניר גביע אפריקה לאומות עד גיל 23 בשנת 2019, וערך שתי הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:ג'וס: כדורגלנים
קטגוריה:כדורגלני הפועל עכו
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:ספורטאים זרים בלטביה
קטגוריה:ספורטאים ניגרים במולדובה
קטגוריה:ספורטאים ניגרים בישראל
קטגוריה:ספורטאים זרים בלוב
קטגוריה:ניגרים שנולדו ב-2000
מרצדס AMG One

מרצדס AMG One (בגרמנית: Mercedes AMG One) היא מכונית-על היברידית פלאג-אין במרכב קופה, בעלת שני מקומות ישיבה, שמיוצרת בייצור מוגבל (275 יחידות) על ידי מרצדס AMG חטיבת הביצועים של מרצדס-בנץ מאוגוסט 2022. היא נחשפה ב-1 ביוני 2022<ref></ref>. היא מבוססת על מכונית פורמולה 1 של מרצדס AMG, מרצדס AMG F1 W07 וכוללת את המנוע של המכונית אך עם התאמה בכדי שהיא תהיה חוקית לכביש<ref></ref>.

בארצות הברית ה-One לא תשווק מכיוון שבשביל שהיא תעמוד בתקנות הרכב של ארצות הברית היא תצטרך לעבור שינויים שיפגעו בביצועים שלה<ref></ref>.

== היסטוריה ==
היא הוצגה לראשונה כמכונית קונספט בתערוכת הרכב הבינלאומית של פרנקפורט ב-12 בספטמבר 2017 עם אותם מפרטים כמו גרסת הייצור ובשם "מרצדס AMG Project One"<ref name=":0"></ref>. גרסת הייצור הייתה צפויה להיכנס לייצור בסוף 2018 עם מסירה ללקוחות מ-2019<ref name=":0" />, אך עקב בעיות בהשלמת ההתאמה של מערכת ההנעה לכביש הייצור התעכב והחל באוגוסט 2022<ref></ref>.

== עיצוב ==
העיצוב החיצוני עוצב בצורה מיוחדת על מנת לשפר את אווירודינמיות, זה כולל כונסי אוויר בצדדים, כונס אוויר בגג וסנפיר שנמתח לאורך חצי מהמכונית בגג. פנים המכונית כוללת הגה פורמולה 1 עם מסכי מידע, אבל עדין ממשיך את המסורת של רכבי מרצדס עם מעטפת עור רך עם תפירה ידנית למושבים.

== מפרט טכני ==
מערכת ההנעה של ה-AMG One מורכבת ממערכת הנעה היברידית פלאג-אין שמקורה במכונית הפורמולה 1 "מרצדס AMG F1 W07"<ref></ref>, זה כולל חמישה מנועים<ref></ref>, מנוע בנזין V6 צילינדרים בנפח 1.6 ליטר טורבו המספק 566 כ"ס בקו אדום של 11,000 סל"ד עם ארבעה מנועים חשמליים שתיים בחלק הקדמי אחד עם מנוע הבנזין מאחור ועוד אחד שמחובר למגדש הטורבו, חמשת המנועים מספקים יחד 1,049 כ"ס ומומנט מרבי של 142.85 קג"מ. תיבת הילוכים רובוטית בעלת שמונה הילוכים והנעה כפולה. נתון התאוצה מ-0 ל-100 קמ"ש עומד על 2.9 שניות ומ-0 עד 200 קמ"ש בתוך 7.0 שניות, המהירות המרבית עומדת על 350 קמ"ש. סוללת ליתיום-יון בקיבולת 8.4 קוט"ש המאפשרת טווח נסיעה חשמלי של 18 ק"מ. צריכת הדלק המשולבת עומדת על 11.5 ק"מ לליטר. פליטת הפחמן דו-חמצני עומדת על 198 גרם לק"מ<ref></ref>.

== גלריה ==
<gallery widths="220" heights="135">
קובץ:Mercedes-AMG One IAA 2021 1X7A0108.jpg|alt=|דגם האב טיפוס מבט קדמי
קובץ:Mercedes-AMG One IAA 2021 1X7A0112.jpg|alt=|דגם האב טיפוס מבט אחורי
</gallery>
== במדיה ==
היא מכונית הכיסוי של משחק הווידאו מרוצים Forza Horizon 5.

== קישורים חיצוניים ==

* 
==הערות שוליים==

AMG One
קטגוריה:מכוניות על
קטגוריה:מכוניות קופה
קטגוריה:מכוניות היברידיות
קטגוריה:כלי רכב המורכבים בגרמניה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2022
יהושע עמיר

יהושע עמיר (נולד בשם: Hermann Falk Neumark; 1911–2002) היה רב קונסרבטיבי, היסטוריון ומתרגם ישראלי ממוצא גרמני. עיקר מחקרו עסק בהגות היהודית מול דתות העולם בעת העתיקה ובתקופה המודרנית. תרגם רבים מספרי הפילוסופיה היהודית לעברית ובתוכם - ספריהם של מרטין בובר ופרנץ רוזנצוויג.

== ביוגרפיה ==
יהושע עמיר נולד בשם צבי יהושע נוימרק (או בשמו הלועזי הרמן פלק) כבן שני מתוך ארבעה ילדים לרב מנחם נוימרק ואשתו. מוצא המשפחה היה בפוזנן. אימו נפטרה עת מלאו לו 13 והוא גדל יתום מאם.

בשנת 1930 החל ללמוד לימודים קלאסיים באוניברסיטה של בון ושנה לאחר מכן החל ללמוד בבית המדרש הליברלי לחכמת ישראל בברלין. הוא הושפע בשנים אלה מליאו בק ומיוליוס גוטמן. בשנת 1937, לאחר מספר שנים באוניברסיטת וירצבורג, הוא הגיש את עבודת הדוקטורט שלו על יצירתו של פילון האלכסנדרוני, זמן קצר לפני הגבלות הנאצים על יהודים באקדמיה.

הוא חזר לברלין וקיבל היתר הוראה ורישיון עלייה לארץ ישראל. פרידתו מן הקהילה הסתכמה בדרשה שהוא נושא בבית הכנסת בקלן, לפני שהקהילה, כולל אביו, נשלחת למחנה טרזנישטט.

עמיר הגיע לארץ ישראל ערב פרוץ מלחמת העולם השנייה. בעשר השנים הבאות הוא עבד במשרות הוראה זמניות, שיעורים פרטיים, עבודות ארכיון, תרגום ועריכה. תוך כדי כך הוא המשיך ללמוד באוניברסיטה העברית. באותה תקופה עמיר גם התנדב לצבא הבריטי ולאחר מכן עבר לפעול בארגון ההגנה. הוא נפצע במהלך פעילותו.

בשנות המדינה הראשונות עסק עמיר בהוראת עברית, היה חבר בסגל ההוראה של אולפן העברית הראשון. הוא לקח חלק בפעילות הקהילתית של "אמת ואמונה", קהילה קונסרבטיבית.

בשנות השישים, כאשר הוא כבר בשנות החמישים לחייו, החל יהושע עמיר ללמוד באוניברסיטת תל אביב בחוג לפילוסופיה ובחוג ללימודים קלאסיים.

יהושע עמיר הוא אביו של יהוידע עמיר.

== תרגומיו ==
* כתבי פילון האלכסנדרוני (תורגם מיוונית)
*כוכב הגאולה, פרנץ רוזנצוויג (תורגם מגרמנית) - המקור בגרמנית הוא פרי עבודתה של ד"ר רחל פרוינד, בוגרת אוניברסיטת בדרנגפורט ואוניברסיטת " פרידריך וילהלם" שבברסלאו, שבשנת 1932 הגישה עבודה על הפילוסופיה הקיומית של פרנץ רוזנצוויג עליה קבלה תואר דוקטור בפילוסופיה. העבודה יצאה כספר בשנת 1933. [התזה המקורית מצויה בארכיון לאו בק בירושלים]. פרופ' פול מנדס פלור באוניברסיטת שיקגו תרגם ב-1959 את ספרה של פרוינד לאנגלית. התרגום לעברית נעשה מגרמנית שנעשה על ידי יהושע עמיר יצא לאור תחת הכותרת: הפילוסופיה הקיומית של פראנץ רוזנצוייג : לנתוחו של "כוכב הגאולה". על תרגומו זה, זכה בפרס טשרניחובסקי לתרגום בשנת 1972.

== קישורים חיצוניים ==
* 
* 

==הערות שוליים==

קטגוריה:מורים לעברית
קטגוריה:מתרגמים מגרמנית לעברית
קטגוריה:מתרגמים מיוונית לעברית
קטגוריה:היסטוריונים ישראלים
קטגוריה:מתרגמים ישראלים
קטגוריה:ישראלים ילידי גרמניה
קטגוריה:רבנים קונסרבטיבים ישראלים
קטגוריה:מתנדבי היישוב לצבא הבריטי
קטגוריה:אנשי העלייה החמישית
קטגוריה:לוחמי ההגנה
קטגוריה:ישראלים שנולדו ב-1911
קטגוריה:ישראלים שנפטרו ב-2002
מרכז רוסיה

אזור מרכז רוסיה (ברוסית: Средняя полоса России) הוא שמו של אזור היסטורי השוכן בגבול המערבי של רוסיה.

אין למונח הגדרה רשמית מוגדרת ומוסכמת, ולכן במקורות שונים המונח עשוי להתייחס לטריטוריות גאוגרפיות שונות. עם זאת, המונח נמצא בשימוש נרחב בחיי היומיום, במדיה וכמו גם בספרות מדעית ואנציקלופדית.

אזור מרכז רוסיה הוא האזור העשיר ביותר ברוסיה. אזור זה מכיל כ-20% מאוכלוסיית רוסיה, ומשחק את התפקיד הראשי בכלכלה ובפוליטיקה של רוסיה. באזור זה נמצא בין היתר המטרופולין העצום של מוסקבה.

== ראו גם==
* המחוז הפדרלי המרכזי
* מחוזות פדרליים של רוסיה
* חלוקה מנהלית-טריטוריאלית של רוסיה

== קישורים חיצוניים ==

קטגוריה:רוסיה: גאוגרפיה
יובל שדה

יובל שדה (נולד ב-10 במאי 2000) הוא כדורגלן המשחק בעמדת הקשר האחורי במכבי נתניה מליגת העל ובנבחרת הצעירה של ישראל עד גיל 21.

== קריירת מועדונים ==
שדה נולד בהרצליה. גדל במחלקות הילדים של מכבי הרצליה, ועבר למחלקות הנוער של הפועל ניר רמת השרון. ב-23 באוגוסט 2018 ערך את הופעת הבכורה שלו במדי הקבוצה הבוגרת, ששיחקה בליגה הלאומית, כשעלה כמחליף בדקה ה-90 בתיקו 1–1 עם הפועל נוף הגליל.

ביולי 2019 נמכר למכבי נתניה. הוא ערך את הופעת הבכורה שלו ב-26 באוקטובר 2019, בהפסד קבוצתו 2–4 למ.ס. אשדוד במסגרת ליגת העל, אך לא קיבל קרדיט מהמאמן סלובודאן דראפיץ' ולא שיחק שוב במהלך העונה. בחלון ההעברות של ינואר 2020 הושאל עד לתום העונה לקבוצתו הקודמת, הפועל ניר רמת השרון.

בקיץ 2020 שב למכבי נתניה, והחל לקבל יותר קרדיט מהמאמן ריימונד אטפלד. ב-3 במרץ 2021 כבש את שערו הראשון בקריירת הבוגרים, בתיקו 1–1 עם מכבי פתח תקווה. במשחק הבא, ששוחק ב-6 במרץ, כבש את שער הניצחון בניצחון קבוצתו 1–0 על בני יהודה תל אביב.

== נבחרות ישראל ==
בעבר שיחק בנבחרת הנוער של ישראל עד גיל 19.

כיום הוא חלק מסגל נבחרת ישראל הצעירה עד גיל 21.

== חיים אישיים ==
שדה הוא בעל דרכון רומני.

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל רמת השרון
קטגוריה:כדורגלני מכבי נתניה
קטגוריה:הרצליה: כדורגלנים
קטגוריה:ישראלים שנולדו ב-2000
מרכז אוקראינה

המיקום של אזור מרכז אוקראינה באוקראינה
אזור מרכז אוקראינה (באוקראינית: Центральна Україна) מתייחס לחלק המרכזי של אוקראינה, אשר כולל בין היתר את בירת המדינה קייב ואת האזורים שגובלים בנהר הדנייפר. אזור מרכז אוקראינה הוא המרכז הפוליטי, הכלכלי, ומרכז התרבות של אוקראינה.

== חלוקה מנהלית ==
{| class="wikitable"
!אזור
! אוכלוסייה
! הערות
|-
| מחוז צ'רקאסי
| align="right" | 1,220,363 (2018)
|
|-
| מחוז צ'רניהיב
| align="right" | 1,020,078 (2018)
|
|-
| מחוז קייב
| align="right" | 1,754,284 (2018)
| לא כולל את העיר קייב
|-
| בירת המדינה קייב
| align="right" | 2,900,920 (2015)
|
|-
| מחוז פולטבה
| align="right" | 1,413,829 (2018)
|
|-
| מחוז סומי
| align="right" | 1,094,284 (2018)
|
|-
| מחוז ויניצה
| align="right" | 1,575,808 (2018)
|
|-
| מחוז ז'יטומיר
| align="right" | 1,231,239 (2018)
|
|}

== פוליטיקה ==
קייב
בנושאים פוליטיים, הלאומיות הרוסית והתנועות הבדלניות אינן מושרשות באזור זה כמו באזורים המזרחיים של אוקראינה.

האזור הוא המעוז העיקרי של מפלגות פוליטיות פרו-אירופיות כמו נאשה אוקראינה והאיחוד הכל-אוקראיני "מולדת".

== כלכלה ==
הענף הכלכלי העיקרי של אזור מרכז אוקראינה הוא ענף החקלאות.

== ראו גם==
* חלוקה מנהלית של אוקראינה
* מערב אוקראינה
* מזרח אוקראינה
* דרום אוקראינה

== קישורים חיצוניים ==

קטגוריה:אוקראינה: גאוגרפיה
עונת 1962/1963 בליגת המשנה ההולנדית

עונת 1962/1963 בליגת המשנה ההולנדית הייתה העונה השביעית של ליגת המשנה ההולנדית, שהיא הליגה ההולנדית השנייה, והראשונה במתוכנת זו.

בסיום עונה זו, גו אהד איגלס וDWS אמסטרדם העפילו לליגה הראשונה וראפיד רודה ולימבורגיה נשרו לליגה השלישית.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 16 קבוצות, 12 ששיחקו בעונה הקודמת בליגה, אליהן הצטרפו היורדות מהליגה הראשונה ראפיד רודה, פנלו 03 וDWS אמסטרדם והעולה מהליגה השלישית פלוקס. ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצות במקומות 1 ו-2 העפילו לליגה הראשונה והקבוצות במקומות 15 ו-16 נשרו לליגה השלישית.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||DWS אמסטרדם
 ||30||22||2||6||61||21||40||46||rowspan=2 align=right|העפלה לליגת העל
|-bgcolor=#BBF3BB
|2.||גו אהד איגלס
 ||30||17||7||6||69||36||33||41
|-
|3.||R.B.C רוסנדאל
 ||30||15||7||8||56||41||15||37
|-
|4.||אנסחדה בויס
 ||30||15||7||8||71||55||16||37
|-
|5.||פלוקס
 ||30||14||8||8||74||58||16||36
|-
|6.||דלפט הולנדיה
 ||30||13||10||7||55||50||5||36
|-
| 7.||פורטונה פלארדנינגן
 ||30||12||7||11||55||51||4||31
|-
| 8.||אקסלסיור רוטרדם
 ||30||11||8||11||39||51||12-||30
|-
| 9.||מועדון הכדורגל איינדהובן
 ||30||10||7||13||51||53||2-||27
|-
| 10.||אלינקוויק
 ||30||11||5||14||54||67||13-||27
|-
| 11.||סכוונינגן הולנד ספורט
 ||30||10||6||14||42||47||5-||26
|-
|12.||פ.צ סיטארד
 ||30||11||3||16||41||40||1||25
|-
| 13.||פיינדאם
 ||30||7||9||14||50||60||10-||23
|-
| 14.||פנלו 03
 ||30||7||9||14||40||63||23-||23
|-style="background:#FF8888
| 15.||לימבורגיה
 ||30||7||5||18||40||69||29-||19||rowspan=2 align=right|ירידה לליגה השלישית
|- style="background:#FF8888
| 16.||ראפיד רודה
 ||30||4||8||18||33||69||36-||16
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1962
קטגוריה:תחרויות כדורגל ב-1963
אליה בנדטיני

אליה בנדטיני (באנגלית: Elia Benedettini; נולד ב-22 ביוני 1995) הוא כדורגלן סן מרינזי המשחק בעמדת השוער בצ'זנה ובנבחרת סן מרינו.

==קריירה==
בנדטיני הוא אחיינו של השוער פיירלואיג'י בנדטיני ובן-דודו של השוער סימון בנדטיני.

הוא החל את הקריירה שלו בסן מרינו קלצ'יו מהסרייה ג', וערך את הופעתו היחידה במועדון כשעלה ב-5 במאי 2013 במשחק נגד קרמונזה, כשהחליף בדקה השנייה את השוער הראשון, שהורחק, והיה שותף להפסד קבוצתו 1–6.<ref></ref>

ב-21 ביולי 2013 עבר לצ'זנה.

ביולי 2014 עבר לפיאנזה מהסרייה ד'.<ref></ref>

ביולי 2016 עבר לנוברה מהסרייה ב'. הופעתו היחידה במועדון הייתה ב-24 בדצמבר 2016, בהפסד קבוצתו 1–4 לווירטוס אנטלה.<ref></ref> הוא שוחרר מהקבוצה ב-9 באוקטובר 2020.<ref></ref>

ב-14 בינואר 2021 שב לצ'זנה.<ref></ref>

== קריירת נבחרות ==
בנדטיני שיחק בכל הנבחרות הצעירות של סן מרינו, וב-27 ביוני 2015 ערך את הופעת הבכורה שלו בנבחרת הבוגרת, בהפסד 0–6 ל במסגרת מוקדמות יורו 2016.<ref></ref>

==קישורים חיצוניים==

==הערות שוליים==

קטגוריה:כדורגלנים סן מרינזים
קטגוריה:שוערי כדורגל סן מרינזים
קטגוריה:כדורגלני צ'זנה
קטגוריה:כדורגלני נובארה
קטגוריה:כדורגלני נבחרת סן מרינו
קטגוריה:סן מרינזים שנולדו ב-1995
תאיר איפרגן

תאיר (רביבו) איפרגן (נולדה ב-5 באוקטובר 1979) שימשה מנכ״לית משרד העבודה בפועל. לפני כן הייתה מנכ״לית זרוע העבודה.

== ביוגרפיה ==
איפרגן נולדה וגדלה ברמלה. במהלך שירותה הצבאי שירתה כמפקדת פלוגת טירונים (מ"פ). בשנת 2006 סיימה תואר ראשון במדע המדינה ויחסים בינלאומיים באוניברסיטה העברית בירושלים, ובשנת 2010 סיימה תואר שני במדיניות ציבורית באוניברסיטת תל אביב.

את דרכה במגזר הציבורי החלה כבוגרת התכנית "עתידים למגזר הציבורי" (בהמשך:"צוערים לשירות המדינה"), והתמחתה במהלך לימודיה בשנת 2004 במשרד ראש הממשלה, אצל היועץ הכלכלי לראש הממשלה. בשנת 2005 התמחתה במשרד הביטחון, באגף הביטחוני-מדיני, בביצוע ניתוחים אסטרטגיים ובליווי קשרי חוץ ביטחוניים.

לאחר סיום התואר הראשון ניהלה פרויקטים במטה לפיתוח הנגב והגליל ולאחר מכן, בשנים 2009–2016, שימשה ראש מטה מנכ"ל משרד הכלכלה והתעשייה. 

בשנת 2014 שימשה ממלאת מקום סמנכ"ל למינהל ומשאבי אנוש במשרד הכלכלה והתעשייה.
בשנת 2016 החלה לנהל את המכון הממשלתי להשכלה טכנולוגית (מה"ט) במשרד העבודה הרווחה והשירותים החברתיים, והצטרפה כעמיתה וחברת רשת בתוכנית "עמיתי מעוז".

בשנת 2021 מינה אותה שר העבודה והרווחה, איציק שמולי, לממונה על זרוע העבודה כממלאת מקום, ובתחילת 2022 מונתה למנכ"לית זרוע העבודה, לאחר ששרת הכלכלה והתעשייה, אורנה ברביבאי קיבלה את המלצת ועדת האיתור בנושא.

איפרגן שימשה במהלך השנים כחברה בדירקטוריונים שונים דוגמת המועצה לקידום נשים במדע ובטכנולוגיה, מועצת ההנדסאים והטכנאים המוסמכים, המוסד לבטיחות ולגיהות ועוד.

נבחרה על ידי TheMarker לאחת מתוך 100 המשפיעים של ישראל לשנת 2021
ובשנת 2023 לאחת מ-50 הנשים המשפיעות של גלובס.<ref></ref>

בשנת 2023 סיימה את תפקידה כמנכל"ית משרד העבודה.

== חיים אישיים ==
איפרגן מתגוררת במזכרת בתיה. נשואה לעו"ד יהודה איפרגן ואם לשלוש בנות.

== קישורים חיצוניים ==
* - ראיון עם תאיר איפרגן
* [https://www.msn.com/he-il/money/other/תאיר-איפרגן-מונתה-לראש-זרוע-העבודה-במשרד-ה תאיר איפרגן מונתה לראש זרוע העבודה במשרד הכלכלה] באתר MSN
* 
* 

== הערות שוליים ==

קטגוריה:עובדי משרד הרווחה והעבודה
קטגוריה:עובדי משרד הכלכלה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1979
In a Heartbeat

In a Heartbeat הוא סרט קצר בהנפשה ממוחשבת משנת 2017 שהופק על ידי מכללת רינגלינג לאמנות ועיצוב . הסרט הקצר נכתב ובוים על ידי אסטבן בראבו ובת' דייוויד. מימון הסרט הגיעו מתרומות בסך של 14,191 דולר אמריקאי מהאתר למימון המונים, Kickstarter.<ref></ref> הסרט הקצר עוסק בנער הומוסקסואלי בארון, שרווין, שהתאהב בילד אחר, ג'ונתן, ולבו חפץ להיות איתו. הסרט הקצר זכה לשבחים רבים בפלטפורמות שונות והיה מועמד בפרס אוסקר בקטגוריית הסרט המונפש הקצר הטוב ביותר.

== הפקה ==
ההפקה על הקצר החלה בינואר 2016, כאשר אסטבן בראבו ובת' דייוויד החלו לעבוד על התזה הבכירה שלהם במכללת רינגלינג לאמנות ועיצוב. הפיצ'ר הראשוני כלל ילד וילדה, אך ברגע האחרון הם החליטו לשנות ל-2 ילדים, על מנת לגרום לסיפור להיות "יותר אישי". הם פתחו עמוד Kickstarter בנובמבר 2016, כדי להשלים את הסרט והרוויחו די והותר מהסכום המבוקש. הטריילר לסרט הקצר יצא ב-17 במאי 2017. הסרט הקצר יצא לאקרנים ב-31 ביולי 2017.<ref></ref><ref></ref>

== ביקורת ==
הסרט הקצר זכה לשבחים אוניברסליים באופן גורף על ההנפשה, המסר החיובי והתהודה הרגשית שלו. הסרט הקצר זכה לצפייה רחבה ביוטיוב, עם למעלה מ-47 מיליון צפיות.<ref></ref> סרטוני תגובה פורסמו על ידי האחים פיין, אלן דג'נרס וקונור פרנטה . מאוחר יותר, הסרט הקצר נבחר לסרטון התשיעי הנצפה ביותר ברשימת עשרת הסרטונים הנצפים ביותר ביוטיוב לשנת 2017.<ref></ref>

== פרסים ומועמדויות ==
מאז השקתו, הסרט הקצר זכה בפרסים רבים והוצג במספר רב של אירועי להט"ב ופסטיבלי קולנוע.<ref></ref> הוא הגיע למועמדת בפרס אוסקר בקטגוריית הסרט המונפש הקצר הטוב ביותר.<ref name="auto2"></ref> הסרט גם הופיע ב-The Animation Showcase .
{| class="wikitable"
!שנה
!פרס
!קטגוריה
!תוצאה
|-
| rowspan="11" | 2017
| פרס אוסקר
| הסרט המונפש הקצר הטוב ביותר
| <ref></ref>
|-
| פסטיבל סרטי הנפשה קצרים
| פרס חבר השופטים
| 
|-
| כנס ופסטיבל הנפשה של ASIFA-SOUTH
| colspan="2" | בחירה רשמית
|-
|פרסי התקשורת של הליגה ההומו-לסבית נגד השמצה
| הכרה מיוחדת
| 
|-
| פסטיבל הסרטים HollyShorts
| הסרט הלהט"בי הטוב ביותר
| 
|-
| פסטיבל הסרטים הבין-לאומי לייק ויו
| הסרט הלהט"בי הטוב ביותר
| 
|-
|הפסטיבל ההומו-לסבי של קרוליינה הצפונית
| פרס חבר השופטים
| 
|-
| rowspan="2" | פרסי האוסקר לסטודנטים
| הנפשה (בתי ספר לקולנוע מקומי)
| 
|-
| סרט ההקצר המצויר הטוב ביותר (ביתי)
| 
|-
| תצוגת הנפשה של TAIS
| colspan="2" | בחירה רשמית
|-
| פסטיבל הסרטים טריניטי
| פרס בחירת הבוגרים
| 
|}

== קישורים חיצוניים ==

* 

== הערות שוליים ==

קטגוריה:סרטים הומוסקסואליים
קטגוריה:סרטים אמריקאיים
קטגוריה:סרטי 2017
קטגוריה:סרטים באנגלית
קטגוריה:סרטי להט"ב אמריקאיים
קטגוריה:סרטים קצרים מונפשים
קטגוריה:סרטים רומנטיים
קטגוריה:סרטי קומדיה אמריקאיים
קטגוריה:סרטי קומדיה רומנטית אמריקאיים
קטגוריה:סרטים אילמים
קטגוריה:סרטי להט"ב משנות ה-2010
וסטסייד (מחוז לוס אנג'לס)

תצלום של אזור וסטסייד שנלקח ממטוס שהמריא מנמל התעופה הבינלאומי של לוס אנג'לס
וסטסייד (באנגלית: Westside) הוא האזור האמיד ביותר של מחוז לוס אנג'לס שבמדינת קליפורניה. אין למונח הגדרה רשמית מוגדרת ומוסכמת, ולכן במקורות שונים המונח עשוי להתייחס לטריטוריות גאוגרפיות שונות. עם זאת, לפי אחת מההגדרות הנפוצות יותר, אזור זה נמצא בצד המערבי של אגן לוס אנג'לס מדרום להרי סנטה מוניקה, משתרע על פני 262 קמ"ר, וכולל הן את השכונות המערביות של העיר לוס אנג'לס, וכמו גם יישובים לא מאוגדים, ואת הערים בוורלי הילס, וסט הוליווד, קולבר סיטי, סנטה מוניקה, ומליבו.

== שכונות ומחוזות ==
על פי פרויקט המיפוי של עיתון הלוס אנג'לס טיימס אזור וסטסייד כולל את כל השכונות שלהלן:
{|
| valign = top |
* בל אייר
* בוורלי קרסט 
* בברליווד 
* בוורלי גרוב 
* ברנטווד 
* סנצ'ורי סיטי 
* דל ריי 
* צ'ביוט הילס 
* מאר ויסטה 
* פסיפיק פליסאדס 
* לה סיינגה הייטס 
| valign = top |
* פאלמס 
* פיקו-רוברטסון 
* פלאיה דל ריי 
* פלאיה ויסטה 
* רנצ'ו פארק 
* סוטל 
* וניס 
* וסט לוס אנג'לס 
* וסטצ'סטר 
* וסטווד 
|}

=== ערים ===
* בוורלי הילס
* קולבר סיטי 
* מאליבו
* סנטה מוניקה
* וסט הוליווד 

=== אזורים לא מאוגדים ===
* לאדרה הייטס 
* מרינה דל ריי 

== אוכלוסייה ==
לפי מפקד האוכלוסין של שנת 2000 אזור וסטסייד (לפי ההגדרה של פרויקט המיפוי של עיתון הלוס אנג'לס טיימס) מנתה 529,427 תושבים. בשנת 2000 האוכלוסייה הלבנה הלא היספנית של אזור זה היוותה כ-63% מכלל אוכלוסיית אזור זה.<ref name="MappingLA.Westside">[http://maps.latimes.com/neighborhoods/region/westside/ Mapping L.A.: Regions. The Westside.] Los Angeles Times, Mapping L.A.</ref>

== פנורמה ==

== קישורים חיצוניים ==

==הערות שוליים==

קטגוריה:מחוז לוס אנג'לס
Baby (שיר של צ'ארלי XCX)

"Baby" (בעברית: "מותק") הוא סינגל שהוקלט על ידי הזמרת-יוצרת הבריטית צ'ארלי XCX.<ref name="Tidal"></ref> הוא יצא לאור ב-1 במרץ 2022, על ידי חברות התקליטים אסיילום רקורדס ווורנר מיוזיק גרופ, כסינגל הרביעי מתוך אלבום האולפן של XCX, Crash.<ref name="independent.co.uk"></ref> "Baby" היא רצועת פוסט-דיסקו, דאנס-פופ ופאנק-פופ, שמאופיינת בצליליה שלה המוזיקה המזוהה עם שנות ה-80.<ref></ref><ref></ref><ref></ref>

== רקע והוצאה לאור ==
בריאיון לחברת אפל מיוזיק הצהירה XCX כי "Baby" נמנית בין הרצועות הראשונות שהיא ומפיקיה החליטו להכניס לאלבום.<ref name=":0"></ref> צ'ארלי הכריזה באופן רשמי על הכללת השיר ב-Crash ב-4 בנובמבר 2021, כשהשמיעה קטע קצר ממנו בשידור חי בחשבון הטיקטוק שלה.<ref></ref> ב-19 בדצמבר, בעקבות ביטול הופעתה ב-SNL ועליית המקרים המאומתים של וריאנט אומיקרון של נגיף הקורונה, פרסמה קטע נוסף של "Baby" כשהיא רוקדת לצליליו.<ref></ref> ב-1 בפברואר 2022, לאחר הוצאת הסינגל "Beg for You", העלתה קטע נוסף מן השיר תחת הכיתוב "".<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.3 מיליון השמעות.

== וידאו קליפ ==
הווידאו קליפ הרשמי של השיר פורסם ב-2 במרץ 2022, בו XCX רוקדת עם זוג רקדנים נוספים. הכוריאוגרף של הווידאו היה נתן קים. נכון למאי 2022 עומד מונה הצפיות של הקליפ על למעלה מ-1.9 מיליון צפיות.<ref></ref>

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 במרץ 2022
|הזרמת מוזיקה • הורדה דיגיטלית
| אסיילום • וורנר מיוזיק גרופ
|style="text-align:center;"|<ref name="Tidal" />
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי צ'ארלי XCX
קטגוריה:שירים באנגלית
קטגוריה:שירים שנכתבו על ידי צ'ארלי XCX
קטגוריה:שירים על מיניות
קטגוריה:שירי פוסט-דיסקו
קטגוריה:שירי פאנק (Funk)
קטגוריה:סינגלים בהוצאת וורנר רקורדס
Let's Have a Kiki

"Let's Have a Kiki" הוא סינגל של הלהקה האמריקאית, סיזור סיסטרז . השיר, שיצא ב-11 בספומבר 2012, מופיע כסינגל השלישי והאחרון מתוך אלבום האולפן הרביעי של הלהקה, Magic Hour.<ref name="Music House"></ref> השיר נכתב על ידי ג'ייק שירס, Babydaddy ואנה מטרוניק, והופק על ידי סיזור סיסטרז.<ref></ref>

נכון ליוני 2022, השיר הושמע למעלה מ-27 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר, שבוים על ידי ורן מואן, יצא בערוץ היוטיוב של הלהקה ב-27 ביולי 2012. נכון ליוני 2022, הווידאו קליפ נצפה למעלה מ-19 מיליון פעמים.<ref name="YouTube"></ref><ref name="DigitalSpy"></ref>

ב-26 בנובמבר 2019, בילבורד מיקם את הווידאו קליפ במקום ה-79 ברשימת 100 סרטוני המוזיקה הטובים ביותר של שנות ה-2010.<ref></ref>

== קידום ==
Scissor Sisters ביצעו את השיר ב-The Wendy Williams Show ,<ref name="YouTubeWendy"></ref> ב-Sunrise ,<ref name="YouTubeSunrise"></ref> וב-Strictly Come Dancing .<ref name="YouTubeStrictly"></ref>

== גרסאות כיסוי ==
"Let's Have a Kiki" היווה השראה לכמה פרודיות וידאו ויראליות מקהילת הדראג קווין. ליידי באני וביאנקה דל ריו, שרי ויין , וויליאם בלי (בשיתוף פעולה עם ריאה ליטרה ) הוציאו גרסאות כיסוי משלהן לשיר.<ref></ref><ref></ref><ref></ref>

בנובמבר 2012 הוצגה גרסת כיסוי של השיר, בשילוב עם השיר "Turkey Lurkey Time" של ברט בכרך והאל דייוויד, בסדרת הטלוויזיה האמריקאית, Glee, בביצוע של שרה ג'סיקה פארקר, כריס קולפר ולאה מישל.<ref name="GleeOnFox"></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" | תאריך הוצאה
! scope="col" |פורמט
! scope="col" |חברת תקליטים
|-
! scope="row" | ארצות הברית
| 11 בספטמבר 2012
| rowspan="2" |הורדה דיגיטלית
| rowspan="2" | פולידור רקורדס
|-
! scope="row" | הממלכה המאוחדת
| 18 בספטמבר 2012
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירים באנגלית
קטגוריה:שירי להט"ב
קטגוריה:סינגלים בהוצאת פולידור רקורדס
Better (שיר של מייגן טריינור)

"Better" (בעברית: "טוב יותר") הוא סינגל שהוקלט על ידי הזמרת-יוצרת האמריקאית מייגן טריינור, בהשתתפות הראפר האמריקאי יו גוטי, מתוך אלבום האולפן השני שלה, Thank You (2016).<ref name=":0"></ref> הוא יצא לאור ב-29 באוגוסט 2016, על ידי חברת התקליטים אפיק רקורדס, כסינגל השלישי מתוך האלבום.<ref name=":0" />

השיר הגיע למקום ה-35 במצעד 40 השירים למבוגרים.<ref></ref>

== רקע וכתיבה ==
בעקבות אי-הסכמה מסוימת, עבדה מייגן טריינור עם ריקי ריד על "No". בסופו של דבר, השיר שינה את הכיוון של האלבום, כשהם התחילו להתנסות בסגנונות מוזיקליים חדשים והפיקו עוד שש רצועות.<ref></ref> טריינור, מריו מימס, טיילה פארקס, טראוויס סיילס, אריק פרדריק, טומי בראון וסטיבן פרנקס כתבו את "Better", ושלושת האחרונים הפיקו אותו.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות.<ref></ref>

== וידאו קליפ ==
ב-13 בספטמבר 2016, טריינור פרסמה את הטיזר הראשון של הקליפ של "Better" באינסטגרם שלה, ואחריו את הטיזר השני למחרת.<ref></ref> ב-15 בספטמבר 2016, טריינור הוציאה את הקליפ המלא, בבימויו של טים מתיה.<ref></ref> הוא כלל הופעת קמע של בו ברידג'ס; הנושאים סביבו עסק הקליפ הם התמכרות לסמים ושימוש לרעה באלכוהול.<ref></ref>

נכון ליוני 2022 עומד מונה הצפיות של הקליפ על למעלה מ-21 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable sortable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |מקור
|-
! rowspan="4" scope="row" |ארצות הברית
|22 באפריל 2016
|הורדה דיגיטלית
| rowspan="4”" |אפיק
|style="text-align:center;"|<ref name="Amazon"></ref>
|-
|29 באוגוסט 2016
|רדיו להיטים עכשוויים למבוגרים
|style="text-align:center;"|<ref name="HAC"></ref>
|-
| rowspan="2" |30 באוגוסט 2016
|רדיו להיטים עכשוויים
|style="text-align:center;"|<ref name="CHR"></ref>
|-
|רדיו קצבי עכשווי
|style="text-align:center;"|<ref name="RHY"></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי מייגן טריינור
קטגוריה:שירים באנגלית
קטגוריה:שירים שנכתבו על ידי טומי בראון
קטגוריה:שירים שנכתבו על ידי מייגן טריינור
קטגוריה:שירים שהופקו על ידי טומי בראון
קטגוריה:שירים על כאב לב
קטגוריה:שירים על פרידה
קטגוריה:בלדות משנות ה-2010
קטגוריה:בלדות פופ
קטגוריה:שירי דאנסהול
קטגוריה:שירי רגאיי
קטגוריה:סינגלים בהוצאת אפיק רקורדס
בניין רוטנברג

בניין רוטנברג הוא בניין משרדים שנבנה במתחם תחנת הכוח חיפה ושימש, בין השאר, כמשרדו הראשי של פנחס רוטנברג. המבנה עבר שיפוץ מקיף וחלקים ממנו (מבואה, מעלה המדרגות, משרדו של רוטנברג ועוד) עברו תהליך שימור. המבנה בכללותו והמשרד של רוטנברג מוגדרים אתרי מורשת על ידי המועצה לשימור אתרי מורשת בישראל.

== רקע ==

ב־1935 הקימה חברת החשמל לישראל בחיפה את תחנת הכוח הקיטורית הראשונה בארץ ישראל. התחנה, שהופעלה במזוט, הוקמה בסמוך לשפך הקישון, סיפקה חשמל בהיקף של כ-30 מגה-ואט ווהביאה להגדלת יכולת הייצור הכללית של חברת החשמל כמעט פי 3.

כחלק מהפיכת התחנה לגורם מרכזי במערכת ייצור החשמל בארץ החליט פנחס רוטנברג להעביר את משרדי הנהלת החברה מתל אביב לחיפה ולשם כך הקים בניין משרדים בקרבת התחנה.

== ההיסטוריה של הבניין ==
=== הקמת המבנה ===
הקמת בניין רוטנברג החלה ב-1934 במקביל להקמת תחנת הכוח "חיפה א'". תכנון המבנה נמסר לאדריכלים הבריטים קליפורד הולידיי ואדי רוזנהק (בסיוע של המשרד הטכני לתכנון בחברת החשמל) ובנייתו נמסרה לחברת סולל בונה. הסגנון של מבנה המשרדים דומה למבנה של תחנת הכוח ונעשה בו שימוש בתחנות כוח שנבנו מאוחר יותר (כמו בתחנת הכוח רדינג). המבנה מסיבי ובנוי בצורה סימטרית כשהכניסה הראשית במרכז המבנה שחלקו הגדול מכוסה בזכוכית.

המבנה כולל 3 קומות וכן קומת מרתף ששימשה לאגירת מים עבור עובדי המבנה ועבור תחנת הכוח. לעלייה בין הקומות נבנה גרם מדרגות רחב. האגפים של המבנה משמשים כמשרדים של אנשי החברה.

=== משרדו של רוטנברג ===
בקומה השלישית, במרכז הבניין, נבנה משרדו של פנחס רוטנברג והותקנה מעלית מיוחדת עבורו. אורכו של החדר כ-15 מטר ורוחבו כ-6 מטר. בחזיתו הותקן חלון יוצא דופן בגודלו שמשקיף על מפרץ חיפה (שהיה פתוח בתקופת חייו של רוטנברג). על הקירות נתלו תמונותיהם של הברון רוטשילד והלורד רדינג וכן מוצג תבליט של הרכבת החיג'אזית שניתן לרוטנברג.

המשרד שימש את רוטנברג במשך 7 שנים עד פטירתו ב-1942. לאחר הפטירה שימש החדר למטרות שונות ונערכו בו שינויים להתאימו לצרכים.

=== המבנה בעת המודרנית ===
ב-1998, לציון 75 שנה לחברת החשמל, שופץ משרדו של רוטנברג בהובלתו של האדריכל סעדיה מנדל. במסגרת תהליך זה נעשה שחזור של דלת העץ הראשית, הקירות מצופי העץ, המנורות והשולחן הראשי בחדר. מאז סיום השיפוץ משמש החדר לישיבות מיוחדות. כמו כן הוצבו במקום ארונות עם מוצגים היסטוריים מתוך מאגר המוצגים שבארכיון החברה.

ב-2013 הוכן תיק תיעוד של תחנת הכוח א' ושל בניין רוטנברג.

לאחר הפסקת השימוש במרתף לאגירת מים הוא יובש ושופץ והפך לארכיון של החברה.

== קישורים חיצוניים ==

* 
* [https://web.archive.org/web/20211105151418/https://www.batim-haifa.org/tour/תחנת-הכוח-חיפה-א-של-חברת-החשמל/ בתים מבפנים - חיפה], באתר "בתים חיפה" (אורכב)
* [https://geo.cet.ac.il/ShowItem.aspx?ItemID=ebff92c8-dcec-4503-ad77-ab7c71c6a7f7&lang=HEB מדיזל גנרטור ועד קיטור - עושים חשמל בחיפה], באתר "גאוגרפיה ופיתוח סביבה", 31 ביולי 2013
* 

== הערות שוליים ==

קטגוריה:חיפה: מבנים לשימור
קטגוריה:אתרי מורשת במחוז חיפה
קטגוריה:חיפה: בנייני משרדים
קטגוריה:מבנים ואתרים שתכנן קליפורד הולידיי
מנה חמה

מנה חמה הוא מותג של ארוחת טלוויזיה הכולל, בעיקר, אטריות מבושלות, המיוצר על ידי חברת אסם.

==היסטוריה==
"צ'יקן ראמן" , מאכל דומה בצורתו ל"מנה חמה", הומצא לראשונה ביפן, על ידי איש העסקים מומופוקו אנדו , ב-1958. המאכל דומה למעין "עוגת" אטריות בטעם בשר עוף, שניתן להכין תוך מספר דקות לאחר ששופכים עליו מים חמים. לדבריו של אנדו, הוא קיבל את הרעיון לפתח מותג כזה, לאחר שראה בעיר שחרבה במהלך המערכה באסיה ובאוקיינוס השקט אנשים מחכים בתור למרק אטריות.

ב-1971, הופץ לראשונה המאכל "קאפ נודלס" (מאנגלית: אטריות בכוס), המזכיר יותר בצורתו את המותג "מנה חמה". גם מאכל זה יוצר על ידי חברתו של אנדו. אנדו הבחין כי אמריקאים נהגו בעת הכנת אטריות לשבור אותן, לשים אותן על צלחת נייר ורק אז לשפוך עליהן מים חמים. הם גם נהגו לאכול אותן עם מזלג, ולא עם מקלות אכילה. כדי להתאים את המאכל שלו לקהל היעד האמריקאי, הפיץ אנדה את המאכל "קאפ נודלס", שדומה בצורתו ל"צ'יקן ראמן", אך מוגש בכוס פוליסטירן.

==בישראל==
מותג מנה חמה של אסם מיוצר במפעל אסם שדרות. בשנות ה-90, יצאה גרסה מיוחדת של מנה חמה עם דמויות הקומדי סטור, וב-2001 יצאה גרסה של מנה חמה בטעמי ביסלי.

ב-2007, החלה אסם במסע פרסום, שמטרתו הייתה להרחיב את קהל היעד של מנה חמה, כך שיכלול גם בני נוער בגילאי 10–15, ולא רק צעירים ותלמידי תיכון. לפי אתר אסם, כמיליון מנות חמות נמכרות בכל חודש.

סוגי המנה החמה שמשווקים על ידי אסם כוללים פסטה, אורז, נודלס, קוסקוס ופירה.

מנה חמה מוזכרת בהקשרים רבים כאוכל מנחם, בשל קלות הכנתה ומחירה הזול באופן יחסי, הגורמים לה להיות מזון נפוץ בקרב קהילות סטודנטים, בני נוער וקהל שאינו בקיא בבישול. ערכה התזונתי הנמוך, ריבוי הנתרן ודלות הרכיבים זכו לביקורת רבה.

==הערות שוליים==

קטגוריה:מוצרי אסם
קטגוריה:המטבח הישראלי
שלומי סנדרוסי

שלומי סנדרוסי (נולד ב-22 בספטמבר 1968) הוא קצין צה"ל בדרגת תת-אלוף, שירת כקצין משאבי האנוש הראשי וראש חטיבת הנפגעים באגף כוח האדם.

== ביוגרפיה ==
במרץ 2007 מונה לקצין משאבי אנוש של פיקוד הדרום, ב-2011 מונה למפקד בית הספר למקצועות משאבי האנוש, הידוע בשמו בה"ד 11, הוא בסיס הכשרה, הדרכה ואימונים של חיל משאבי האנוש בספטמבר 2017.

== השכלה וחיים אישיים ==
שלומי בעל תואר ראשון במזרח התיכון מאוניברסיטת בן-גוריון בנגב, בעל תואר שני במנהל מדיניות מאוניברסיטת בן-גוריון בנגב, ותואר שני בביטחון לאומי ומדעי החברה מאוניברסיטת חיפה והמכללה לביטחון לאומי. נשוי ואב לחמישה.

קטגוריה:תתי-אלופים בצה"ל
קטגוריה:חיילי צה"ל במלחמת לבנון השנייה
קטגוריה:קציני משאבי אנוש ראשיים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1968
Beg for You

"Beg for You" (בעברית: "להתחנן בשבילך") הוא סינגל שהוקלט על ידי הזמרת-יוצרת הבריטית צ'ארלי XCX בהשתתפות הזמרת הבריטית–יפנית רינה סאוואיאמה. הוא יצא לאור ב-27 בינואר 2022, על ידי חברות התקליטים אסיילום רקורדס ווורנר מיוזיק גרופ, כסינגל השלישי מתוך אלבום האולפן של XCX, Crash. "Beg for You" הוא סימפול של השירים "Cry for You" של הזמרת השוודית ספטמבר ו-"Don't Cry" של להקת הדאנס הבלגית מילק אינק.

השיר הגיע למקום ה-24 במצעד הסינגלים הבריטי.

== רקע וכתיבה ==

XCX הכריזה לראשונה על שיתוף הפעולה שלה עם סאוואיאמה בשידור חי בערוץ הטיקטוק שלה, שהועלה במאי 2021, ובו חשפה כמה פרטים על Crash והשמיעה כמה קטעים מרצועותיו.<ref name="NMEpreview"></ref><ref></ref> בדצמבר פרסמה בחשבון האינסטגרם שלה צילום מסך של התכתבות בינה לבין סאוואיאמה בו הן מכריזות באופן רשמי על השיר המשותף שלהן.<ref></ref> ב-21 בינואר 2022 חשפה סאוואיאמה את שם השיר בחשבון הטיקטוק שלה.<ref></ref> הוא הושמע לראשונה ב-27 בינואר ב-BBC Radio 1.<ref name="Vulture"></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40.5 מיליון השמעות.

== וידאו קליפ ==
הווידאו קליפ הרשמי של השיר פורסם ב-11 בפברואר 2022. נכון למאי 2022 עומד מונה הצפיות של הקליפ על למעלה מ-5.5 מיליון צפיות.<ref></ref>

== מיקומי שיא ==

== היסטוריית יציאות לאור ==
{|class="wikitable plainrowheaders"
!אזור
!תאריך
!פורמט
!חברת תקליטים
!גרסה
! scope="col"| הערות
|-
!scope="row" rowspan="3"| עולם
| 27 בינואר 2022
| rowspan="3"|הורדה דיגיטלית, הזרמת מוזיקה
| rowspan="3"|אסיילום רקורדס, וורנר מיוזיק גרופ
|מקורית
|<ref name="Tidal" />
|-
| 18 בפברואר 2022
|רמיקס של פוקי
|<ref name="Pocket"></ref>
|-
| 25 בפברואר 2022
| רמיקס של ורנון
|<ref name="Vernon"></ref>
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי צ'ארלי XCX
קטגוריה:שירי רינה סאוואיאמה
קטגוריה:שירים באנגלית
קטגוריה:שירים שנכתבו על ידי צ'ארלי XCX
קטגוריה:שירי יורודאנס
קטגוריה:סינגלים בהוצאת אסיילום רקורדס
קטגוריה:סינגלים בהוצאת וורנר רקורדס
נחל ימלה

נחל ימלה הוא נחל אכזב העובר בעיר בית שמש ונשפך לנחל ישעי.

== תוואי הנחל ==
הנחל מתחיל סמוך לגבול בין רמת בית שמש א' ובין רמת בית שמש ב', ליד שדרות נחל קישון. משם הוא ממשיך צפונה במקביל וממערב לשדרות נהר הדן עד שהוא מתחבר אל נחל ישעי מתחת לשכונת נופי אביב.

לנחל יובל חסר שם המנקז אליו את מורדות פארק קטלב שברמת בית שמש א'.

אורך הנחל הוא כ־1.6 ק"מ.

==ארכאולוגיה==
סביב נחל ימלה התגלו כמה אתרים ארכאולוגים: חורבת אל-עליא, דיר עצפור, חורבת פטיר וחורבת אום א-סאמאד. נמצאו בהם דרכים עתיקות, מתקנים חקלאיים, גתות וקירות שדה המעידים כי אזור הנחל היה שטח חקלאי של היישובים שהתקיימו שם בעבר.

== בעלי חיים ==
העמק הפתוח של נחל ימלה ערכי עבור בעלי החיים ונצפה בו מגוון של זוחלים וציפורים:
* זוחלים – חומט גמד, מניפנית מצויה, קמטן וקרפדה ירוקה שבסכנת הכחדה בארץ ישראל.
* ציפורים – בולבול צהוב-שת, דרור הבית, יונת הבית, ירקון, סבכי שחור-ראש, צופית בוהקת, צוצלת, קאק, שחרור, תור מצוי ותור צווארון.

==צמחייה==
בשטחים סביב הנחל שמצבם הטבעי הופר ישנה צמחייה פולשת או צמחייה אופיינית לבתי גידול כאלו, הכוללת גדילנים, חרדלים וחלמיות. מסביב לנחל גדל סבך קנים.

באזור הנחל גדלים אורן ירושלים, אלת המסטיק, אלון מצוי, אמיך קוצני, אמיתה גדולה, אשחר ארץ ישראלי, בוצין מפורץ, ברקן סורי, גזר קיפח, דבורנית דינסמור, זית אירופי, זמזומית מצויה, חלמית מצויה, חרדל לבן, חרחבינה מכחילה, טופח מצוי, טיון דביק, כליינית מצויה, כלך מצוי, כף-אווז האשפות, כרבולת מצויה, כתמה עבת-שורשים, לחך אזמלני, מוצית קוצנית, מקור חסידה מצוי, מרגנית השדה, מרקולית מצויה, נורית אסיה, ניסנית דו קרנית, עוזרר קוצני, עוקץ-עקרב שרוע, עירית גדולה, פשתה שעירה, קנה מצוי, רוש עקוד, שברק דביק, שומר פשוט, שיבולת-שועל, שיטה כחלחלה, שעורת התבור, תלתן חקלאי, תלתן כוכבני, תלתן לביד ותלתן תריסני.

בנוסף למרות ההפרה שעבר הנחל בשנים האחרונות, עדיין נמצאים בו מינים נדירים המאפיינים אדמות כבדות: קנרס סורי, קיצנית צמרנית, וזמזומית ורבורג וכאלה המאפיינים בתי גידול לחים: סמר מרצעני, עטיינית פקטורי, כריך מחולק, כריך מרוחק ושוש קרח.

==הערות שוליים==

קטגוריה:שפלת יהודה: נחלים
קטגוריה:בית שמש: נחלים
Sehnsucht (אלבום של רמשטיין)

Sehnsucht (בתרגום חופשי לעברית: "תשוקה", "געגוע") הוא אלבום האולפן השני של להקת ה-NDH הגרמנית רמשטיין. האלבום יצא לאור ב-22 באוגוסט 1997.

זהו האלבום היחיד עד כה שהוא כולו בשפה הגרמנית אשר קיבל תואר פלטינה מה-RIAA בארצות הברית. כמו כן, הגיע האלבום למקום הראשון במצעדי המוזיקה באוסטריה ובגרמניה.

ב-2020, נכנס האלבום לרשימת "אלבומי המטאל הטובים ביותר של 1997" מטעם מגזין המטאל Metal Hammer<ref></ref>.

על עטיפת האלבום מופיע טיל לינדמן, סולן הלהקה, כשלפניו מחוברים כלי ניתוח שונים. עטיפת האלבום עוצבה על ידי האמן האוסטרי גוטפריד הלנוויין, ומזכירה במידת מה את עטיפת האלבום Blackout של הסקורפיונס, אף היא עוצבה על ידי הלנוויין.

== רשימת רצועות ==
כל שירי האלבום נכתבו והולחנו על ידי רמשטיין, פרט ל"Sehnsucht" שנכתב בשיתוף עם להקת Orgasm Death Gimmick, ול"Tier" שנכתב בשיתוף עם יורגן אנגלר.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|פלטינה
|50,000
|-
!קנדה (Music Canada)
|פלטינה
|100,000
|-
!גרמניה (BVMI)
|פלטינה
|500,000
|-
!הולנד (NVPI)
|זהב
|50,000
|-
!פולין (ZPAV)
|זהב
|50,000
|-
!שווייץ (IFPI Switzerland)
|פלטינה ×2
|100,000
|-
!בריטניה (BPI)
|זהב
|100,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:אלבומי 1997
קטגוריה:אלבומי רמשטיין
קטגוריה:אלבומים בגרמנית
קטגוריה:אלבומי פלטינה בארצות הברית